המנהל האזרחי מיפה את הכפר סוסיא – התושבים חוששים מהריסה מיידית | בצלם
המנהל האזרחי מיפה את הכפר סוסיא – התושבים חוששים מהריסה מיידית
נציג המינהל האזרחי וחיילים ליד הלוחות הסולאריים של סוסיא. צילום: נסר נוואג'עה, בצלם, 10.5.15
נציג המינהל האזרחי מלווה בחיילים הגיע הבוקר לכפר סוסיא שבדרום הר חברון, הנתון בסכנת הריסה מידית. הנציג, שהתושבים מכירים בשם קרלוס, צילם את המבנים בכפר וערך מדידות GPS. תושבי סוסיא חוששים על סמך ניסיון העבר, כי משמעות פעולה זו היא כי המנהל נערך להריסה קרובה של הכפר.
המינהל האזרחי עלול להרוס בכל רגע את בתיהם של תושבי ח'ירבת סוסיא ובכך לגרשם מאדמותיהם. זאת, בעקבות החלטתו של שופט בית המשפט העליון, נעם סולברג, שלא להוציא צו ביניים שימנע את ההריסות. ההחלטה ניתנה במסגרת עתירה שהגישו תושבי הכפר באמצעות ארגון שומרי משפט, שבה טענו שהמינהל האזרחי פסל את תכנית המתאר שהגישו מנימוקים לא ענייניים תוך הצבת סטנדרט כפול בתכנון ואפליה בוטה נגד האוכלוסייה הפלסטינית. צעד אכזרי ולא חוקי זה הוא חלק ממדיניות ישראל בשטח C, שנועדה לאפשר להתנחלויות להשתלט על אדמות נוספות ולגרש קהילות פלסטיניות משטחי C לשטחי A ו-B כהכנה לסיפוחם.
רקע על סוסיא